**Vysoká škola zdravotníctva a sociálnej práce sv. Alžbety**

**v Bratislave, n. o.**

**Smernica**

**o náležitostiach záverečných prác, rigoróznych prác a habilitačných prác, ich bibliografickej registrácii, kontrole originality, uchovávaní**

**a sprístupňovaní (úplné znenie)**

## Článok 1

## Úvodné ustanovenia

1. Smernica upravuje jednotný postup pri vypracúvaní, registrovaní, uchovávaní, sprístupňovaní, zbere a kontrole originality záverečných, rigoróznych a habilitačných prác na Vysokej škole zdravotníctva a sociálnej práce sv. Alžbety v Bratislave, n. o. (ďalej len „VŠZaSP“ alebo „vysoká škola“).
2. Smernica je vypracovaná na základe týchto predpisov:
	1. zákonov: Zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon o vysokých školách),

Zákon č. 185/2015 Z. z. autorský zákon v znení neskorších predpisov,

Zákon č. 6/2011 Z. z. ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov,

* 1. vyhlášok: Vyhláška MŠVVaŠ SR č. 614/2002 Z. z. o kreditovom systéme štúdia,

Vyhláška MŠVVaŠ SR č. 233/2011 Z. z., ktorou sa vykonávajú niektoré ustanovenia zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov,

* 1. pokynov: Metodické usmernenie MŠVVaŠ SR č. 56/2011 o náležitostiach záverečných prác, ich bibliografickej registrácii, uchovávaní a sprístupňovaní,
	2. noriem: STN ISO 690:1998: Dokumentácia. Bibliografické odkazy. Obsah, forma a štruktúra,

STN 01 6910:1999: Pravidlá písania a úpravy písomností,

STN ISO 2145:1997: Dokumentácia. Číslovanie oddielov a pododdielov písaných dokumentov,

STN ISO 690-2:2001: Informácie a dokumentácia. Bibliografické citácie. Časť 2: Elektronické dokumenty alebo ich časti,

ISO 7144:1986 : Dokumentácia-Úprava diplomových a kvalifikačných prác a podobných dokumentov,

* 1. Študijný poriadok VŠZaSP.
1. Smernica sa vzťahuje primerane na rigorózne práce a habilitačné práce.

Neoddeliteľnou súčasťou štúdia je v zmysle zákona o vysokých školách aj záverečná práca. Jej obhajoba je súčasťou štátnej skúšky a je jednou z podmienok riadneho ukončenia štúdia.

1. Smernica je záväzná pre všetky súčasti VŠZaSP a jej pracoviská a pre všetkých jej študentov a zamestnancov.

## Článok 2

## Základné ustanovenia

1. Záverečná práca je podľa zákona o vysokých školách súčasťou vysokoškolského štúdia podľa každého študijného programu.
2. Autorom záverečnej práce je študent vysokej školy. Záverečná práca je samostatnou prácou študenta*.* Vedúci fakulty/ústavu/inštitútu/katedry VŠZaSP (ďalej len školiaceho pracoviska) určí študentovi so zadaním záverečnej práce školiteľa (vedúceho) záverečnej práce a školiteľa pre doktorandský študijný program.
3. Záverečnou prácou je:
	* 1. Bakalárska práca – pri štúdiu podľa študijného programu prvého stupňa (bakalársky študijný program). Bakalárskou prácou sa overuje zvládnutie základov teórie a odbornej terminológie, základných štandardných vedeckých metód a úroveň vedomostí, znalostí a zručností, ktoré študent získal počas štúdia. Preukazuje ňou schopnosť samostatnej odbornej práce z obsahového a formálneho hľadiska. Môže mať prvky pôvodnosti, sumarizácie a kompilácie. V prípade ak autor uvádza hypotézy musia sa dať verifikovať. Je vhodné, ak bakalárska práca obsahuje výskumnú časť.
		2. Diplomová práca – pri štúdiu podľa študijného programu druhého stupňa (magisterský, inžiniersky a doktorský študijný program). Diplomovou prácou sa overuje zvládnutie teórie a odbornej terminológie, aplikácia základných štandardných vedeckých metód a úroveň vedomostí, znalostí a zručností, ktoré študent získal počas štúdia, a jeho schopnosť používať ich pri riešení úloh študijného odboru. Preukazuje ňou schopnosť samostatnej odbornej práce z obsahového a formálneho hľadiska. Môže mať prvky pôvodnosti, sumarizácie a kompilácie. Diplomová práca obsahuje výskumnú časť.
		3. Dizertačná práca – pri štúdiu podľa študijného programu tretieho stupňa (doktorandský študijný program). Dizertačná práca má charakter vedeckej práce, v ktorej doktorand na základe priebežného výskumu a s využitím bohatého dokladového materiálu, ako aj vedeckých metód preukazuje schopnosť a pripravenosť samostatne vedecky a tvorivo pracovať v oblasti výskumu alebo vývoja, resp. pripravenosť na samostatnú teoretickú a tvorivú činnosť, na riešenie teoretických i praktických problémov vedného odboru. Autor prácou preukazuje schopnosť spracovať zvolený odborný problém s medziodborovým prístupom a s vypracovaním záveru. K etike výskumu dizertačnej práce vydáva stanovisko po prijatí na doktorandské štúdium, najneskôr do jedného roka, aj Etická komisia VŠZaSP. O stanovisko žiada doktorand.
4. Na účely tejto smernice je kvalifikačnou prácou:
	1. Rigorózna práca– jej obhajoba je súčasťou vykonania rigoróznej skúšky v študijnom odbore, v ktorom získal študent vysokoškolské vzdelanie. Rigoróznou prácou sa overuje schopnosť študenta na základe samostatného štúdia preukázať, že v študijnom odbore má hlbšie vedomosti v jeho širšom základe a je spôsobilý osvojovať si samostatne nové poznatky vedy a praxe a je schopný získané vedomosti aplikovať tvorivým spôsobom v praxi. Rigorózna práca má byť pôvodná, originálna. Nesmie byť upravená alebo prepracovaná diplomová alebo iná postupová a kvalifikačná práca. Rigorózna práca obsahuje výskumnú časť.

* 1. Habilitačná práca ***–*** jej príprava je podmienkou začatia habilitačného konania v príslušnom vednom odbore. Habilitačná práca môže mať podobu monografie, monotematickej práce, ktorá prináša nové vedecké poznatky alebo súboru publikovaných vedeckých prác, doplneného komentárom uchádzača o habilitáciu za docenta. Autor habilitačnej práce preukazuje schopnosť spracovať zvolený odborný problém s medziodborovým prístupom a závermi. Na základe vlastného doterajšieho výskumu, s využitím vedeckého odborového potenciálu, prináša zásadné poznatky alebo teoretické východiská. K etike výskumu habilitačnej práce vydáva stanovisko po jej predložení aj Etická komisia VŠZaSP predtým, ako je habilitačná práca zaslaná oponentom. Stanovisko Etickej komisie sa predkladá Vedeckej rade VŠZaSP pred habilitačnou prednáškou uchádzača o získanie vedecko-pedagogického titulu docent. Etickú komisiu požiadať o stanovisko môže rektorát VŠZaSP.
1. Školiteľ záverečnej práce alebo kvalifikačnej práce je vysokoškolský učiteľ alebo vedením práce poverený externý zamestnanec vysokej školy, ktorý vedie študenta pri vypracúvaní práce a vypracúva posudok k práci predkladanej na obhajobu. Školiteľ záverečnej práce musí mať minimálne o jeden stupeň vyššie vzdelanie, ako je záverečná práca, ktorú školí.
2. V prípade externého školiteľa pre doktorandský študijný program vysoká škola môže určiť študentovi konzultanta zo zamestnancov vysokej školy.
3. Školiace pracovisko je pracovisko VŠZaSP alebo jej súčasti, ktoré vytvára študentovi materiálne a technické podmienky na získanie informácií a uskutočnenie prác, ktoré umožnia vytvorenie záverečnej/kvalifikačnej práce na pracovisku školy alebo na základe vzájomnej dohody aj v externom subjekte. Školiacim pracoviskom doktoranda môže byť na základe písomnej dohody s vysokou školou aj externý subjekt (súkromná firma, štátna alebo verejná organizácia a pod.).
4. Školské dielo je podľa autorského zákona záverečná práca vytvorená študentom na splnenie študijných povinností vyplývajúcich z jeho právneho vzťahu k VŠZaSP.
5. Licenčná zmluva o použití školského diela (ďalej len licenčná zmluva) je zmluva podľa autorského zákona medzi autorom a vysokou školou, ktorá upravuje spôsob použitia a zverejnenia záverečnej práce. Jej uzavretie je na rozhodnutí autora. (Príloha č. 4).
6. Licenčná zmluva o použití záverečnej, rigoróznej, habilitačnej práce je zmluva na „centrálne“ sprístupňovanie prác, t.j. prostredníctvom Centrálneho registra záverečných prác (ďalej len CRZP). Je to zmluva medzi autorom a SR v zastúpení VŠZaSP. Jej uzatvorenie je podmienkou obhajoby, okrem prípadov vydaných prác. (Príloha č. 8).
7. Licenčná zmluva o použití posudku k záverečnej, rigoróznej, habilitačnej práci je zmluva na súhlas autora posudku k sprístupneniu v CRZP. Sprístupnenie posudku závisí od autora. (Príloha č. 9).
8. Licenčné zmluvy sa nemôžu spájať, pretože majú rôzne zmluvné strany.
9. Čestné vyhlásenie (v dvoch exemplároch) o vydaní záverečnej, rigoróznej alebo habilitačnej práce v rámci periodickej alebo neperiodickej publikácie v dvoch časových momentoch publikovanej práce (celej alebo jej časti), a to pred zaslaním do registra alebo po jej sprístupnení. (Príloha č. 10).
10. Analytický list (metadáta) slúži na zápis bibliografických informácií o danej práci. Údaje v analytickom liste sú v normalizovanej podobe vhodnej na spracovanie v národných a medzinárodných informačných systémoch. Analytický list je potrebné vyplniť a vytlačenú verziu odovzdať spolu so záverečnou alebo kvalifikačnou prácou. Jeho elektronickú verziu je potrebné odoslať do systému evidencie záverečných prác (ďalej len EZP) vo formáte Extensible Markup Language (xml). (Príloha č. 6).
11. Šablóna záverečnej práce je vzorový dokument, ktorý slúži na unifikáciu vzhľadu záverečných prác a kvalifikačných prác a pomoc študentom pri tvorbe práce.

## Článok 3

## Osobitá požiadavka na záverečnú a kvalifikačnú prácu

1. Záverečná, rigorózna alebo habilitačná práca musí byť pôvodným výsledkom vlastnej a samostatnej činnosti študenta, účastníka rigorózneho konania alebo účastníka habilitačného konania. Záverečná, rigorózna alebo habilitačná práca nesmie neoprávnene zasiahnuť do práv alebo právom chránených záujmov tretích osôb, najmä nesmie porušovať práva duševného vlastníctva tretej osoby alebo neoprávnene nakladať s utajovanými skutočnosťami alebo s osobnými údajmi, dôvernými informáciami či obchodným tajomstvom tretej osoby.
2. Ak je pre priebeh obhajoby nevyhnutné oboznámiť vedúceho záverečnej práce, školiteľa, oponenta alebo skúšobnú komisiu s údajmi, ktorých zverejnenie je v záverečnej práci vylúčené najmä preto, že ide o obchodné tajomstvo tretej osoby, utajovanú skutočnosť alebo osobný údaj, môže študent pri dodržaní podmienok podľa osobitných predpisov tieto údaje uviesť v osobitnej neverejnej dokumentácii, ktorá nie je súčasťou záverečnej práce a ktorá je určená výlučne vedúcemu záverečnej práce, školiteľovi, oponentovi a skúšobnej komisii.
3. Ustanovenie odseku 2 sa na habilitačnú prácu vzťahuje primerane.

## Článok 4

## Zadávanie záverečných prác

1. Tému záverečnej práce spravidla navrhuje školiteľ záverečnej práce (ďalej len školiteľ) v spolupráci so školiacim pracoviskom VŠZaSP. Tému môže školiteľ navrhnúť aj po dohode so študentom. Študent sa môže ešte pred vypísaním tém kontaktovať s potenciálnym školiteľom práce a predložiť mu návrh témy záverečnej práce. Po vzájomnej konzultácii môže školiteľ práce navrhnúť takú tému, ktorú si so študentom vopred dohodol.
2. Témy záverečných prác podliehajú prerokovaniu a schváleniu vedúceho školiaceho pracoviska VŠZaSP.
3. Návrhy tém bakalárskych a diplomových prác sa zverejňujú na webovej stránke školiaceho pracoviska tak, aby boli zverejnené najneskôr dva mesiace pred zahájením akademického roka, v ktorom začína študent záverečnú (bakalársku a magisterskú) prácu spracúvať podľa odporúčaného študijného plánu daného študijného programu. Za zverejnenie tém záverečných prác zodpovedá vedúci školiaceho pracoviska VŠZaSP spolu s osobami zodpovednými za realizáciu študijného programu.
4. Študent sa na štátnu záverečnú skúšku (bakalársku a magisterskú prácu) prihlási písomnou formou. Prihlášku na štátnu skúšku študent vytlačí, podpíše a odovzdá na školiace pracovisko kde študuje. (Príloha č. 11).
5. Návrhy tém dizertačných prác sa zverejňujú prostredníctvom webových stránok VŠZaSP, ktorá zároveň zverejní aj spôsob a termíny prihlasovania študentov na štúdium. Termín zverejnenia tém doktorandských prác je najneskôr 2 mesiace pred posledným dňom určeným na podanie prihlášok na doktorandské štúdium. Zároveň zverejní aj spôsob a termíny prihlasovania študentov na doktorandské štúdium.
6. Zadanie záverečnej práce (ďalej len zadanie) je dokument, ktorým VŠZaSP stanoví študentovi študijné povinnosti v súvislosti s vypracovaním záverečnej práce. (Príloha č. 3).
7. Zadanie spravidla obsahuje.
	1. typ záverečnej práce,
	2. názov záverečnej práce,
	3. meno, priezvisko a tituly študenta,
	4. meno, priezvisko a tituly školiteľa,
	5. meno, priezvisko a tituly konzultanta v prípade externého školiteľa (ak je schválený),
	6. školiace pracovisko (ak bolo určené),
	7. meno, priezvisko a tituly vedúceho školiaceho pracoviska,
	8. anotáciu záverečnej práce,
	9. jazyk, v ktorom sa práca vypracuje,
	10. vyjadrenie a podpis školiteľa záverečnej práce,
	11. dátum schválenia zadania a
	12. podpis vedúceho školiaceho pracoviska.
8. Zadanie vypracúva študent v spolupráci so školiteľom.
9. Vedúci školiaceho pracoviska schváli študentovi zadanie, školiteľa, prípadne konzultanta záverečnej práce, potvrdí správnosť údajov svojim podpisom a zadanie doručí študentovi.
10. Zadanie musí byť schválené a študentovi doručené najneskôr na začiatku akademického roka, v ktorom sa uskutoční obhajoba záverečnej práce.
11. Pri voľbe témy diplomovej práce si môže študent zvoliť podobnú tému diplomovej práce ako bola jeho bakalárska práca. V tomto prípade však diplomová práca musí byť podstatne kvalitatívne prepracovaná. Pôvodná bakalárska práca môže tvoriť celkovo najviac 30 % diplomovej práce.
12. Zmenu témy záverečnej práce posudzuje a schvaľuje vedúci školiaceho pracoviska na základe odôvodnenej písomnej žiadosti študenta.

## Článok 5

## Štruktúra záverečnej práce

1. Záverečná a kvalifikačná práca obsahuje tieto hlavné časti:
	1. úvodná, identifikačná časť
	2. hlavná textová časť,
	3. záverečná časť (nepovinné)
	4. prílohy (nepovinné).

1. Úvodná, identifikačná časť záverečnej a kvalifikačnej práce obsahuje tieto položky v danom poradí:

 a) obal,

* 1. titulný list,
	2. zadanie záverečnej práce,
	3. čestné vyhlásenie (v kvalifikačných prácach sa neuvádza),
	4. poďakovanie (nepovinné),
	5. abstrakt v štátnom jazyku,
	6. abstrakt v anglickom jazyku,
	7. obsah,
	8. zoznam ilustrácií a zoznam tabuliek,
	9. zoznam skratiek a značiek (ak sú v práci),
	10. slovník termínov (nepovinné).

1. Obal záverečnej a kvalifikačnej práce (Príloha č. 1) obsahuje:
	* názov vysokej školy,
	* názov školiaceho pracoviska,
	* evidenčné číslo študenta, ktoré udáva študijné oddelenie,
	* názov aj podnázov práce, ak sa použil,
	* typ práce (bakalárska, diplomová alebo dizertačná, rigorózna, habilitačná),
	* meno, priezvisko a tituly autora práce,
	* rok predloženia práce.

1. Titulný list obsahuje úplnú informáciu o práci (Príloha č. 2) v štruktúre:
	* názov vysokej školy,
	* názov školiaceho pracoviska,
	* názov práce a podnázov práce (ak sa použil),
	* typ práce (bakalárska, diplomová alebo dizertačná, rigorózna, habilitačná),
	* meno, priezvisko a tituly autora práce,
	* študijný program,
	* číslo a názov študijného odboru (podľa Štatistického úradu SR),
	* školiace pracovisko (ak bolo určené),
	* meno, priezvisko a tituly školiteľa,
	* v prípade externého školiteľa, meno, priezvisko a tituly schváleného konzultanta,
	* miesto a rok vydania práce,
	* meno, priezvisko a tituly autora.

Zadanie záverečnej alebo kvalifikačnej práce je dokument, ktorým VŠZaSP stanoví študentovi/autorovi študijné povinnosti v súvislosti s vypracovaním práce. Anotácia je v rozsahu 70 až 80 slov, v ktorej autor uvedie, akej problematike sa práca venuje, na čo je zameraná teoretická časť. Jasne uvedie hlavný cieľ (v prípade aj vedľajšie ciele) práce a metodológiu (kde – miesto, kedy – za aké obdobie – perspektívne, retrospektívne spracovanie dát, ako zber údajov, dotazník, vyhodnotenie údajov z registra, ... bude práca realizovaná, kto budú respondenti, alebo odkiaľ bude autor čerpať údaje ..., základné štatistické spracovanie – dotazník, ....) Zadanie je v rozsahu jednej strany. Hlavný cieľ práce musí korešpondovať s názvom práce.

1. Do práce sa vkladá kópia originálneho zadania v printovej verzii i v elektronickej verzii.
2. Abstrakt obsahuje informáciu o cieľoch práce, v jeho stručnom obsahu a v závere abstraktu sa charakterizuje splnenie cieľa, výsledky a význam celej práce. Abstrakt sa píše súvisle ako jeden odsek a jeho rozsah je spravidla 100 až 500 slov. Súčasťou abstraktu je 3 – 5 kľúčových slov, ktoré sa píšu po texte abstraktu a voľnom riadku. Celý abstrakt musí byť na maximálne jednu stranu.
3. Kód (evidenčné číslo) záverečnej práce obsahuje evidenčné číslo študenta z databázy VŠZaSP.
4. Hlavnú textovú časť záverečnej alebo kvalifikačnej práce tvorí:

a) úvod,

* 1. jadro,
	2. záver,
	3. resumé (povinné iba v prípade, ak je práca so súhlasom školiaceho pracoviska vypracovaná v inom ako štátnom jazyku, nevzťahuje sa to na práce písané v českom jazyku),
	4. zoznam použitej literatúry.

 V úvode autor stručne a výstižne charakterizuje stav poznania alebo praxe v oblasti, ktorá je predmetom záverečnej/kvalifikačnej práce a oboznamuje čitateľa s významom, cieľmi a zámermi práce. Autor v úvode zdôrazňuje, prečo je práca dôležitá a prečo sa rozhodol spracovať danú tému a pre akú cieľovú skupinu je práca určená.

Jadro je hlavná časť práce a jeho členenie je určené typom práce. Vo vedeckých a odborných prácach má jadro spravidla tieto hlavné časti:

* 1. súčasný stav riešenej problematiky doma a v zahraničí,
	2. cieľ práce,
	3. metodika práce a metódy skúmania,
	4. výsledky práce,
	5. diskusia (v prípade realizovaného výskumu).

V časti Súčasný stav riešenej problematiky autor uvádza dostupné informácie a poznatky týkajúce sa zvolenej témy. Teoretické východiská sú spracované na základe relevantných literárnych zdrojov, jedná sa o teoretické poznatky, ktoré sú nevyhnutné pre vypracovanie predkladanej práce. Povinnosťou autora je venovať sa od začiatku práce, čiže už v prvej kapitole zvolenej téme, bez rozoberania dejín, histórie a vysvetľovania jednotlivých pojmov, pokiaľ nejde o historickú tému.

Zdrojom pre spracovanie sú aktuálne publikované práce domácich a zahraničných autorov. Podiel tejto časti práce má tvoriť približne 30 % práce.

Časť Cieľ práce jasne, výstižne a presne charakterizuje predmet riešenia. Súčasťou sú aj rozpracované čiastkové ciele, ktoré podmieňujú dosiahnutie hlavného cieľa

Časť Metodika práce a metódy skúmania tvorí približne 10 % práce a spravidla obsahuje:

* + charakteristiku objektu skúmania,
	+ pracovné postupy,
	+ spôsob získavania údajov a ich zdroje,
	+ použité metódy vyhodnotenia a interpretácie výsledkov - štatistické metódy.

Výsledky práce (tvorí najmenej 40 % práce) a diskusia (tvorí 10 % až 20 % práce) sú najvýznamnejšími časťami záverečnej/kvalifikačnej práce. Výsledky (vlastné postoje alebo vlastné riešenie vecných problémov), ku ktorým autor dospel, sa musia logicky usporiadať a pri popisovaní sa musia dostatočne zhodnotiť. Zároveň sa komentujú všetky skutočnosti a poznatky v konfrontácii s výsledkami iných autorov. Ak je to vhodné, výsledky práce a diskusia môžu tvoriť aj jednu samostatnú časť a spoločne tvoria spravidla do 60 % výskumnej časti záverečnej/kvalifikačnej práce. Študent môže po dohode so školiacim pracoviskom predložiť záverečnú/kvalifikačnú prácu, ktorá bude výlučne výskumná, bez samostatnej teoretickej časti.

V závere je potrebné v stručnosti zhrnúť a zhodnotiť dosiahnuté výsledky vo vzťahu k stanoveným cieľom práce.

Ak je záverečná/kvalifikačná práca napísaná v cudzom jazyku, musí obsahovať resumé v slovenskom jazyku v rozsahu spravidla 10 % rozsahu záverečnej/kvalifikačnej práce. Nevzťahuje sa to na práce písané v českom jazyku.

Zoznam použitej literatúry obsahuje úplný zoznam bibliografických odkazov. Rozsah tejto časti je daný množstvom použitých literárnych zdrojov, ktoré musia korešpondovať s citáciami použitými v texte záverečnej/kvalifikačnej práce. Literárne zdroje nemajú byť staršie ako 10 rokov, s výnimkou odkazov na historické pramene.

1. Nepovinná časť Prílohy spravidla obsahuje informácie širšie a hlbšie vysvetľujúce metódy a techniky obsiahnuté v hlavnom texte. Za prílohy sa považujú tieto skupiny materiálov:
	* doplnkové ilustrácie, autorské fotografie alebo tabuľky,
	* dotazníky,
	* nepoužitá bibliografia, ale relevantná – medzinárodné dohovory, deklarácie.

1. Nepovinná Záverečná časť spravidla obsahuje:
	* registre,
	* biografické údaje o autorovi,

- sprievodný materiál.

1. Na rigorózne a habilitačné práce sa uvádzaná štruktúra práce vzťahuje primerane.

## Článok 6

## Citácie a bibliografické odkazy

1. Pri citovaní je dôležitá etika citovania ako aj technika citovania. Etika citovania určuje spôsob dodržiavania etickej normy vo vzťahu k cudzím myšlienkam a výsledkom, ktoré sú obsiahnuté v iných dokumentoch a v použitej literatúre. Technika citovania, vyjadruje, či a ako správne, podľa stanovených noriem, autor spája miesta v texte so záznamami o dokumentoch, ktoré sú v zozname použitej literatúry.
2. Pri záverečných prácach sa podľa Normy ISO 690 (2010) odporúčajú nasledovné techniky/metódy citovania. Prvá technika, tzv. „Harvardský systém“, je metóda citovania podľa prvého údaja (mena) a dátumu, pri ktorej sa v texte uvedie v zátvorkách prvý údaj (priezvisko autora, alebo prvé slovo z názvu) a rok vydania citovaného dokumentu a čísla citovaných strán. Ak sa prvý údaj už nachádza v rámci textu, v zátvorkách za nim sa uvedie len rok a čísla citovaných strán. Ak majú dva alebo niekoľko dokumentov ten istý prvý údaj a rovnaký rok, odlíšia sa malými písmenami (a, b, c, a pod.) za rokom vo vnútri zátvoriek. To isté sa urobí aj v zozname použitej literatúry.

**Možné varianty:** Druhá technika je technika číselných odkazov tzv. numerický systém. Táto technika identifikuje citované dokumenty na základe priradenia vlastného poradového čísla ku každému citovanému titulu. Poradové číslo pre jeden titul sa uvádza vždy rovnaké a premieta sa do formy citácie ako aj do štruktúry bibliografických odkazov. Citácia má formu poradového čísla, ktoré vyjadruje koľký v celkovom poradí je dokument citovaný prvýkrát a obsahuje po medzere aj číslo strany. Poradové číslo sa uvádza ako súčasť horného indexu. Všetky citácie toho istého dokumentu majú rovnaké poradové číslo ako prvá citácia tohto diela.

Tretia technika je technika priebežných poznámok. Pri tejto technike dostáva každá citácia dokumentu poradové číslo priebežne. Na rozdiel od techniky číselných údajov má citácia toho istého dokumentu vždy iné poradové číslo. Citácie vyjadrujú priebežné poradové číslo a majú formu horného indexu.

1. Jednotlivé položky v zozname použitej literatúry sa uvádzajú v abecednom poradí. (Príloha č. 7). Sú usporiadané podľa prvého prvku (údaja), za ktorým nasleduje rok vydania dokumentu. Za nim v prípade potreby nasledujú malé písmená, ktorými sa odlišujú odkazy s rovnakým prvým údajom a rokom vydania.
2. V prípade použitia textu vytvoreného na základe programu umelej inteligencie / UI (artificial intelligence / AI) musí byť celý text jednoznačne označený, správne citovaný a k tomu napísaný vlastný hodnotiaci komentár. V zozname použitej literatúry musí byť ako zdroj teda autor uvedená Umelá inteligencia (UI) použitý program: uvedené slovné zadanie a to kým a tiež dátum vytvorenia citovaného textu.

## Článok 7

## Formálna úprava záverečných a kvalifikačných prác

1. Záverečná/kvalifikačná práca sa vypracúva spravidla v štátnom jazyku, v prvej osobe množného čísla v minulom čase. So súhlasom rektora VŠZaSP môže byť záverečná práca napísaná a obhajovaná aj v inom ako štátnom jazyku. Študenti z Českej republiky môžu prácu písať aj obhajovať v českom jazyku, pritom nemusia robiť resumé.
2. Odporúčaný typ písma je Times New Roman, veľkosť 12 a je jednotný v celej práci, s výnimkou nadpisov. Odporúčané nastavenie strany formátu A4 (297 mm x 210 mm): orientácia na výšku, okraje sú zo všetkých strán 2,5 cm a riadkovanie je 1,5. Číslovanie strán je dole v strede okrem úvodnej, identifikačnej časti práce. Tlač celej práce je obojstranná okrem úvodnej, identifikačnej časti práce. Číslovanie práce sa začína od titulného listu, pričom číslo strany sa na titulnom liste nezobrazuje. Práca sa čísluje celá kontinuálne vrátane príloh. Odlišnosť okrajov sa vyžaduje iba pri obale a titulnom liste kde okraje zhora a zdola sú 4 cm. Je vytlačená na bielom papieri čiernym písmom tak, aby bola dobre čitateľná, zarovnávanie do bloku, nadpisy 1. úrovne číslovania 16b/Bold, 2. úrovne číslovania 14b/Bold, 3. úrovne číslovania 14b/Italic. Práce sa odporúčajú tlačiť obojstranne, pričom obojstranne sa práca tlačí od časti Úvod.
3. Odporúčaný rozsah bakalárskej práce je 54 000 až 90 000 znakov s medzerami (30 až 50 normostrán bez príloh), diplomovej práce je 90 000 až 126 000 znakov s medzerami (50 až 70 normostrán bez príloh), rigoróznej práce je 126 000 znakov až 162 000 znakov s medzerami (70 až 90 normostrán bez príloh), dizertačnej práce 144 000 až 216 000 znakov s medzerami (80 až 120 normostrán bez príloh) a habilitačnej práce 216 000 až 270 000 znakov s medzerami (120 až 150 normostrán bez príloh). Strany práce sa číslujú nepretržite arabskými číslicami, číslo strany sa umiestni v dolnej časti strany (päte) v strede. Strany sa číslujú rovnakým typom písma a rovnakou veľkosťou ako text práce. Titulný list sa počíta do stránkovania ale číslo sa na neho nepíše.
4. Práca má štandardnú úpravu požadovanú VŠZaSP a musí rešpektovať formálne a citačné kritériá i zásady odkazovania na primárnu a sekundárnu literatúru v zmysle všeobecných právnych predpisov a požiadaviek VŠZaSP.

## Článok 8

## Zber a sprístupňovanie záverečných a kvalifikačných prác a kontrola ich originality

**a) Príprava elektronickej verzie záverečnej, kvalifikačnej práce pre kontrolu originality:**

1. elektronická verzia záverečnej, kvalifikačnej práce musí byť totožná s viazanou verziou záverečnej, kvalifikačnej práce,
2. elektronická verzia záverečnej, kvalifikačnej práce, musí byť vo formáte „Portable Device Format“ (ďalej len PDF) s možnosťou prevodu na čistý text (možnosť prevodu vytvoreného PDF súboru na čistý text je možné overiť pomocou testeru, ktorý sa nachádza na stránke

http://www.crzp.sk/testDoc?fs=D3F48E989417459F9B559E594A6C65B2&fn=main),

1. celá záverečná, kvalifikačná práca bude (vrátane príloh) spracovaná v jednom PDF súbore, ktorý nesmie byť uzamknutý.

**b) Vkladanie záverečnej, kvalifikačnej práce do systému evidencie záverečných, kvalifikačných prác (ďalej len EZP):**

1. Aktivácia prístupu do systému EZP:

 pre prístup do EZP sa využíva server http://vssvalzbety.activeezp.sk. Prístup na server získa študent/autor záverečnej, kvalifikačnej práce po odovzdaní náležitých údajov potrebných k registrácii do EZP (nimi sú najmä priezvisko a meno autora, typ a názov práce, e-mailový kontakt).

1. Prihlásenie do systému EZP:
	* vložením adresy *http://vssvalzbety.activeezp.sk* do internetového prehliadača sa zobrazí prihlasovací formulár pre prístup do systému EZP,
	* odkaz na stránku EZP je uvedený aj na stránke

http://www.vssvalzbety.sk/kniznica/cezp,

* + po prihlásení do systému sa zobrazí stránka „Moje práce“, na ktorej sa nachádza výpis vložených prác,
	+ dostupné funkcie závisia od typu užívateľa:
		- študent/autor: zobrazujú sa údaje prác, ktoré odovzdal ako autor
		- školiteľ/pracovník: zobrazujú sa údaje prác, ktorých je školiteľom
		- oponent: zobrazujú sa údaje prác, ktorých je oponentom.
1. Vloženie záverečnej, kvalifikačnej práce do systému EZP:
* záverečnú, kvalifikačnú prácu vkladá do systému EZP študent/autor,
* študent/autor môže odovzdať len jednu prácu rovnakého typu, u jedného typu práce môže však vkladať do systému viaceré verzie práce, čo umožňuje školiteľovi realizovať priebežnú kontrolu rozpracovanosti práce,
* postup vkladania záverečnej, kvalifikačnej práce:
	+ - v sekcii „Moje práce“ študent/autor klikne na položku „Nový záznam“, pričom následne sa mu zobrazí formulár vkladania záverečnej, kvalifikačnej práce,
		- vo formulári vkladania záverečnej, kvalifikačnej práce je potrebné vyplniť základné údaje k práci:
			* druh práce (bakalárska, magisterská, rigorózna, dizertačná, habilitačná)
			* stav (štandardne „rozpracovaná“)
			* počet strán
			* akademický rok
			* kľúčové slová

**Primárny jazyk:**

* + - * Názov práce
			* Jazyk
			* Abstrakt

 **Sekundárny jazyk:**

* + - * Názov práce
			* Jazyk
			* Abstrakt
			* školiteľ
			* spoluautor (ak existuje),

 po vložení konečnej verzie je potrebné označiť danú prácu za finálnu – stlačením tlačidla „Označiť za finálnu“, pričom následne už nie je možné realizovať žiadne úpravy (študentom/autorom), o označenie práce za finálnu spôsobí zobrazenie odkazov na stiahnutie licenčnej zmluvy a potvrdenia o vložení práce,

* + - podmienky sprístupnenia práce študent/autor definuje na základe konzultácie so svojím školiteľom,
* po prekontrolovaní školiteľom (školiteľ môže prácu upravovať aj keď už bola označená ako finálna) je práca pomocou tlačidla „Označiť pre export“ uzamknutá pre akékoľvek úpravy a odoslaná do CRZP.

Vloženie finálnej verzie záverečnej alebo kvalifikačnej práce do systému musí prebehnúť najneskôr tri až päť dní pred oficiálnym termínom odovzdávania záverečnej alebo kvalifikačnej práce na školiacom pracovisku.

**c) Odovzdanie záverečnej/kvalifikačnej práce:**

1. Záverečná práca alebo kvalifikačná práca musí byť odovzdaná v termíne určenom harmonogramom akademického roka školiaceho pracoviska VŠZaSP,
2. V rámci odovzdávania záverečnej práce študent odovzdá:
	* záverečnú prácu vo vytlačenej forme, zviazanú v pevnej väzbe, vrátane všetkých príloh, v dvoch exemplároch (1 originál – archivovaný na školiacom pracovisku VŠZaSP, 1 kópia – určená pre oponenta),
	* vytlačenú a podpísanú licenčnú zmluvu (Príloha č. 4) (resp. vyhlásenie autora o nesprístupnení diela) – generuje systém EZP,
	* vytlačenú a podpísanú licenčnú zmluvu o použití záverečnej, kvalifikačnej práce

(Príloha č. 8),

* + vytlačený protokol kontroly originality systému EZP v celom jeho rozsahu, ktorý vygeneruje systém EZP.
1. Dizertačné a habilitačné práce sa odovzdávajú na oddelení pre vedu - výskum / doktorandské štúdium v súlade s interným usmernením VŠZaSP. Rigorózne práce sa odovzdávajú na pracoviskách, na ktorých sa vykonáva rigorózna skúška.
2. Súčasťou odovzdania záverečnej práce je uzatvorenie licenčnej zmluvy medzi autorom a VŠZaSP. (Príloha č. 4). Za účelom overenia originality záverečnej, kvalifikačnej práce musí byť v licenčnej zmluve uvedený okrem iného súhlas študenta/autora na overenie tejto originality a to buď VŠZaSP alebo iným, vopred neurčeným subjektom,
3. Ak študent/autor záverečnej, kvalifikačnej práce nedá súhlas na sprístupnenie práce, uzatvorí s VŠZaSP zmluvu na zverejnenie anotácie a abstraktov (poprípade kontaktov na študenta/autora). Študent/autor vyplní Vyhlásenie autora záverečnej práce o nesprístupnení diela (ďalej len vyhlásenie autora) a uvedie dôvody, pre ktoré nedáva súhlas so sprístupnením diela. (Príloha č. 5). Študent je nepripustený k obhajobe práce vtedy, ak nepodpíše licenčnú zmluvu so SR. O zverejnenie anotácie bez zverejnenia celej záverečnej práce môže požiadať aj školiteľ, s udaním dôvodov.

 **c1) postup vkladania posudkov školiteľov a oponentov do EZP:**

1. Študent označí záverečnú prácu ako „finálnu“ (pozn. rigorózne a habilitačné práce nemajú školiteľov, autor teda prácu neoznačuje ako „finálna“, ale priamo ako „schválená“). Školiteľ záverečnú prácu prezrie, skontroluje jej zhodu s tlačenou verziou práce a keď je s ňou spokojný, označí ju ako „schválenú“.

2. Keď je práca „schválená“, môžu školitelia a oponenti písať na záverečnú prácu posudky:

####  **- školiteľ** môže písať posudok hneď po označení práce za „schválenú“ a vygenerovaní

####  protokolu originality,

**- oponent** môže písať posudok potom ako ho administrátor školiaceho pracoviska (s potrebnými oprávneniami) priradí k záverečnej práci študenta (školiace pracovisko vypracováva zoznam, kde priraďuje k prácam oponenta a overuje si či je ochotný robiť oponentúru). Po priradení záverečnej práce k oponentovi, príde oponentovi na zadanú emailovú adresu informatívny email o tom, že bol priradený k práci a má na ňu vypracovať posudok.

3. Po napísaní posudku (školiteľom alebo oponentom = autorom) na záverečnú prácu ju autor vloží do systému EZP. Súčasťou formuláru na vkladanie práce do systému bude aj vyplnenie licenčnej zmluvy (sprístupnenie diela), prípadne čestného vyhlásenia (nesprístupnenie publikovaného diela), pričom systém následne vygeneruje jeden z dokumentov do súboru PDF, podobne aj posudok bude vygenerovaný do súboru PDF.

4. Posudok a licenčnú zmluvu (v dvoch exemplároch) školiteľ a oponent v tlačenej podobe podpíše a zašle školiacemu pracovisku VŠZaSP.

**d) Posudzovanie originality záverečnej, kvalifikačnej práce:**

1. Protokol o kontrole originality záverečnej, kvalifikačnej práce by mal byť k dispozícii po vložení finálnej verzie záverečnej, kvalifikačnej práce do systému EZP a jej vyhodnotení v CRZP.
2. Posudzovanie záverečnej, kvalifikačnej práce:
	* študent je zodpovedný za získanie protokolu o kontrole originality zo systému EZP a celý vytlačený protokol (nie len prvú stranu) odovzdá spolu so svojou prácou,
	* v prípade externého školiteľa, zodpovedným za získanie protokolu je konzultant záverečnej práce určený a schválený školiacim pracoviskom VŠZaSP. Konzultant následne zašle protokol externému školiteľovi,
	* školiteľ pri posudzovaní originality vychádza z protokolu o kontrole originality a posudzuje hlavne správnosť používania citácií a primeranosť rozsahu použitých citácií v práci,
	* v posudku školiteľa bude uvedené vyjadrenie k výsledku kontroly originality v časti „Vyjadrenie k originalite práce.“ Školiteľ uvedie percentuálne vyhodnotenie zhody v CRZP a vyjadrí sa, či práca má alebo nemá znaky plagiátu,
	* v prípade, že školiteľ označí záverečnú, kvalifikačnú prácu za plagiát, hodnotí ju stupňom FX – nedostatočne (aj záverečná, kvalifikačná práca hodnotená stupňom FX pristupuje k obhajobe pred komisiou).
3. Posudzovanie záverečnej, kvalifikačnej práce komisiou pre obhajoby záverečnej, kvalifikačnej práce:
	* komisia rozhoduje na základe nasledujúcich podkladov: posudok školiteľa, posudok/y oponenta/oponentov záverečnej, kvalifikačnej práce, protokol o kontrole originality, osobné vystúpenie študenta/autora práce pri obhajobách,
	* komisia zapíše do zápisu zo štátnej skúšky (ďalej len ŠS) výsledok kontroly originality v %, priloží protokol o kontrole originality ako prílohu k zápisu zo ŠS,
	* komisia na základe protokolu o kontrole originality a vyjadrenia školiteľa k originalite záverečnej, kvalifikačnej práce uvedeného v posudku, rozhodne definitívne o originalite záverečnej, kvalifikačnej práce a svoje rozhodnutie uvedie v zápise zo ŠS. V prípade potvrdenia plagiátu predseda komisie informuje rektora VŠZaSP.
4. Poznámka: v prípade zlyhania systému – ak systém nevygeneruje protokol originality do termínu štátnic – sa uvedie v zápise zo štátnej skúšky formulácia „Do dňa konania štátnej skúšky nebol k dispozícii protokol o originalite záverečnej práce.“

**e) Archivácia záverečnej, kvalifikačnej práce:**

1. V prípade neúspešnej obhajoby záverečnej, kvalifikačnej práce a na základe poskytnutých informácií zo školiaceho pracoviska VŠZaSP sa práca vyraďuje z CRZP.
2. V prípade úspešnej obhajoby záverečnej, kvalifikačnej práce sa práca uchováva v EZP aj CRZP v súlade s licenčnou zmluvou a vnútornými pravidlami VŠZaSP sv. Alžbety.

Na rigorózne a habilitačné práce sa uvedený Článok 8 vzťahuje primerane.

## Článok 9

**Pôsobnosť vysokej školy, jej súčastí a autora záverečnej alebo kvalifikačnej práce**

1. VŠZaSP:
	1. vytvára na príslušných úrovniach materiálne, technické, organizačné a personálne podmienky na vypracovanie záverečnej, kvalifikačnej práce a plnenie úloh vyplývajúcich z tejto smernice,
	2. určuje a odsúhlasuje prostredníctvom vedúceho školiaceho pracoviska alebo inej, rektorom VŠZaSP poverenej osoby študentovi/autorovi zadanie záverečnej/kvalifikačnej práce,
	3. vykonáva a organizačne zabezpečuje zber záverečných prác študentov a kvalifikačných prác autorov a umožní export elektronickej verzie do CRZP a na zverejnenie záverečných a kvalifikačných prác spravidla podľa postupu:
		1. v harmonograme pre príslušný akademický rok sa určí termín (spravidla totožný s odovzdaním záverečnej, kvalifikačnej práce aj na hodnotenie oponentom) pre vloženie záverečnej/kvalifikačnej práce v elektronickej forme do informačného systému VŠZaSP na úrovni školiaceho pracoviska VŠZaSP, ktoré záverečnú, kvalifikačnú prácu zadalo,
		2. VŠZaSP prevezme výsledok kontroly na originalitu diela a sprístupní ho skúšobnej komisii na vyhodnotenie. Výsledok kontroly originality záverečnej/kvalifikačnej práce je súčasťou zápisu o záverečnej/kvalifikačnej skúšky. Študent/autor predkladá Protokol o originalite skúšobnej komisii prostredníctvom školiaceho pracoviska VŠZaSP, ktoré záverečnú/kvalifikačnú prácu zadalo,
		3. po úspešnej obhajobe školiace pracovisko VŠZaSP, ktoré záverečnú/kvalifikačnú prácu zadalo, vydá pokyn pracovisku EZP na zverejnenie záverečnej/kvalifikačnej práce v CRZP,
		4. po úspešnej obhajobe práca zostáva v systéme EZP a v CRZP v nezmenenej podobe. V prípade neúspešnej obhajoby školiace pracovisko VŠZaSP vydá pokyn administrátorom systému EZP, aby prácu označili za neobhájenú, čím táto prechádza na stav „rozpracovanej práce“. Túto prácu si študent opraví priamo v systéme EZP a po oprave ju opäť označí za finálnu.
	4. zabezpečuje overovanie originality elektronickej verzie záverečných, kvalifikačných prác a zohľadnenie výsledkov pri ich obhajobách.
2. Vedúci školiaceho pracoviska VŠZaSP:
	1. na základe poverenia rektora VŠZaSP podpisuje Licenčnú zmluvu o použití školského diela alebo Vyhlásenie autora o nesprístupnení diela s autorom diela,
	2. na základe poverenia rektora VŠZaSP podpisuje Licenčnú zmluvu o použití záverečnej, rigoróznej, habilitačnej práce s autorom diela (Príloha č. 8),
	3. na základe poverenia rektora VŠZaSP zabezpečí vypracovanie školiteľských/oponentských posudkov a podpísanie Licenčnej zmluvy o použití posudku k záverečnej, rigoróznej, habilitačnej práci (Príloha č. 9),
	4. na základe poverenia rektora VŠZaSP zabezpečí Čestné vyhlásenie o vydaní záverečnej práce, rigoróznej práce alebo habilitačnej práce v rámci periodickej alebo neperiodickej publikácie (Príloha č. 10),
	5. určí administrátora svojho pracoviska s oprávneniami uvedenými v článku 8, ods. c1.2.
3. Školiteľ záverečnej alebo kvalifikačnej práce:
	1. je zodpovedný za prekontrolovanie prácev EZP(najmä či sa jedná o identickú verziu s tou, ktorá mu bola študentom predložená na posúdenie v písomnej forme) a potvrdenie jej odoslania doCRZP. Realizuje sa to prostredníctvom tlačidla „Označiť pre export“,
	2. vypracováva školiteľský posudok. V ňom posúdi originalitu práce s prihliadnutím na protokol o kontrole originality z CRZP. Ak označí prácu ako plagiát, záverečné hodnotenie práce je FX,
	3. je zodpovedný za včasné vloženie posudku školiteľa do EZP, zaslanie posudku školiacemu pracovisku VŠZaSP (najneskôr **7** dní pred termínom obhajoby záverečnej/kvalifikačnej práce), dá resp. potvrdí súhlas s jeho zverejnením v súlade s licenčnou zmluvou (Príloha č. 9).
4. Oponent záverečnej práce:
	1. je menovaný školiacim pracoviskom VŠZaSP;
	2. vypracuje oponentský posudok, vloží ho do EZP a je zodpovedný za jeho včasné dodanie školiacemu pracovisku VŠZaSP (najneskôr **7** dní pred termínom obhajoby záverečnej/kvalifikačnej práce), dá resp. potvrdí súhlas s jeho zverejnením v súlade s licenčnou zmluvou (Príloha č. 9).
5. Školiace pracovisko VŠZaSP poskytne po obhajobách záverečných alebo kvalifikačných prác pracovisku EZP menný zoznam študentov/autorov, ktorí úspešne absolvovali obhajobu a menný zoznam študentov/autorov, ktorí záverečnú alebo kvalifikačnú prácu neobhájili v termíne do 30 dní po uskutočnení obhajoby záverečnej alebo kvalifikačnej práce.
6. Útvar VŠZaSP v pôsobnosti, ktorého je rigorózne, habilitačné konanie oznámi pracovisku EZP zoznam osôb, ktoré úspešne habilitovali alebo neobhájili rigoróznu, habilitačnú prácu v termíne do 30 dní po uskutočnení obhajoby.
7. Študent/autor záverečnej alebo kvalifikačnej práce je povinný:
	1. vypracovať záverečnú alebo kvalifikačnú prácu v zmysle tejto smernice a v zmysle interných pokynov VŠZaSP a vložiť jej elektronickú verziu do EZP,
	2. rešpektuje autorské práva a zodpovedá za originalitu záverečnej/kvalifikačnej práce,
	3. odovzdať príslušnému školiacemu pracovisku vysokej školy požadované dva exempláre v tlačenej forme a jeden exemplár v elektronickej forme,
	4. odovzdať podpísanú licenčnú zmluvu alebo vyhlásenie v dvoch rovnopisoch (jeden sa zakladá v osobnom spise študenta a druhý dostane autor),
	5. odovzdať podpísanú licenčnú zmluvu o použití záverečnej/kvalifikačnej práce,
	6. odovzdať vytlačený analytický list,
	7. odoslať záverečnú, kvalifikačnú prácu do systému evidencie záverečných a kvalifikačných prác podľa tejto smernice.
8. Pracovisko EZP vysokej školy:
	1. archivuje elektronické verzie obhájených záverečných, kvalifikačných prác vytvorených na VŠZaSP,
	2. uchováva elektronické verzie licenčných zmlúv alebo vyhlásenia autora o nesprístupnení diela z dôvodu miery sprístupnenia záverečných a kvalifikačných prác,
	3. uchováva elektronické verzie posudkov záverečných/kvalifikačných prác.

## Článok 10

**Centrálny register záverečných, rigoróznych a habilitačných prác**

1. CRZP je fyzické úložisko elektronickej verzie záverečných, rigoróznych a habilitačných prác v zmysle tejto smernice. V CRZP sa softvérovými prostriedkami vyhodnocuje originalita záverečných, rigoróznych a habilitačných prác.
2. CRZP prevádzkuje Centrum vedecko-technických informácií (ďalej len CVTI), príspevková organizácia ministerstva, na základe kontraktu.
3. Úschovu a vyhodnocovanie záverečných, rigoróznych a habilitačných prác vedie CVTI na základe zmlúv s VŠZaSP.

**Článok 11**

**Záverečné ustanovenia**

1. Ustanovenia tejto smernice sa primerane vzťahujú aj na školské práce (seminárne práce, ročníkové práce, práce študentskej vedeckej a odbornej činnosti a pod.).
2. Táto smernica nadobúda platnosť a účinnosť dňom jej podpisu rektorom Vysokej školy zdravotníctva a sociálnej práce sv. Alžbety v Bratislave, n. o..
3. Dňom platnosti tejto smernice stráca platnosť: Smernica č. 2/2010 o náležitostiach záverečných prác, ich bibliografickej registrácii, kontrole originality, uchovávaní a sprístupňovaní a Smernica č. 10/2010 o postupe spracovania a odovzdávania záverečných prác v zmysle novely zákona o vysokých školách 496/2009 Z. z. platná na Vysokej škole zdravotníctva a sociálnej práce sv. Alžbety v Bratislave, n. o. pre akademický rok 2009/2010.

 V Bratislave, 21. 2. 2024

 **prof. PhDr. Ing. Ladislav BUČKO, PhD.**

 **poverený rektor VŠZaSP**

**Prílohy:**

Príloha č. 1 – Vzor obalu záverečnej práce

Príloha č. 2 – Vzor titulného listu záverečnej práce

Príloha č. 3 – Vzor zadania záverečnej práce

Príloha č. 4 – Vzor licenčnej zmluvy

Príloha č. 5 – Vzor vyhlásenia autora záverečnej práce o nesprístupnení diela

Príloha č. 6 – Vzor analytického listu k záverečnej práci

Príloha č. 7 – Vzor bibliografických odkazov

Príloha č. 8 – Vzor licenčnej zmluvy o použití záverečnej, rigoróznej, habilitačnej práce

Príloha č. 9 – Vzor licenčnej zmluvy o použití posudku k záverečnej, rigoróznej, habilitačnej práci

Príloha č. 10 – Čestné vyhlásenie o vydaní záverečnej, rigoróznej alebo habilitačnej práce

 v rámci periodickej alebo neperiodickej publikácie

Príloha č. 11 – Prihláška na štátnu skúšku *Príloha č. 1 Vzor obalu záverečnej, rigoróznej, habilitačnej práce*

## VYSOKÁ ŠKOLA ZDRAVOTNÍCTVA A SOCIÁLNEJ PRÁCE

## SV. ALŽBETY V BRATISLAVE, N. O.

**ŠKOLIACE PRACOVISKO**

**Evidenčné číslo**

**NÁZOV PRÁCE**

### OZNAČENIE PRÁCE

 **Rok Titul MENO PRIEZVISKO**

*Príloha č. 2 Vzor titulného listu záverečnej, rigoróznej, habilitačnej práce*

## VYSOKÁ ŠKOLA ZDRAVOTNÍCTVA A SOCIÁLNEJ PRÁCE

## SV. ALŽBETY V BRATISLAVE, N. O.

**ŠKOLIACE PRACOVISKO**

**NÁZOV PRÁCE**

### OZNAČENIE PRÁCE

 **Študijný program: názov**

 **Študijný odbor: číslo a názov**

 **Školiace pracovisko: názov ak bolo určené**

 **Školiteľ: Meno, Priezvisko, akademické tituly a vedecko-pedagogické tituly**

 **MESTO rok Titul MENO PRIEZVISKO**

*Príloha č. 3 Vzor zadania záverečnej/kvalifikačnej práce*

## VYSOKÁ ŠKOLA ZDRAVOTNÍCTVA A SOCIÁLNEJ PRÁCE

## SV. ALŽBETY V BRATISLAVE, N. O.

**Školiace pracovisko**

## ZADANIE ZÁVEREČNEJ PRÁCE

**Akademický rok:**

**Typ záverečnej práce:**

**Názov záverečnej práce:**

**Meno, priezvisko a tituly študenta:**

**Študijný program:**

**Študijný odbor:**

**Meno, priezvisko a tituly školiteľa:**

**Školiace pracovisko:** (ak bolo určené)

**Meno, priezvisko a tituly vedúceho školiaceho pracoviska VŠZaSP:**

**Anotácia:**

....................................................................................................................................................... ....................................................................................................................................................... .......................................................................................................................................................

.......................................................................................................................................................

**Jazyk práce:**

**Vyjadrenie a podpis školiteľa záverečnej práce: súhlasím / nesúhlasím**

(nehodiace prečiarknite)

**podpis:**

**Dátum schválenia zadania:**

**Podpis vedúceho školiaceho pracoviska:**

*Príloha č. 4 Vzor licenčnej zmluvy o použití diela*

### Licenčná zmluva o použití diela

uzatvorená podľa § 65 zákona č. 185/2015 Z. z. o autorskom zákone

**medzi** **autorom**

|  |  |
| --- | --- |
| Tituly, meno a priezvisko:  |   |
| Dátum a miesto narodenia:  |   |
| Trvalý pobyt:  |   |

**a nadobúdateľom:**

|  |  |
| --- | --- |
| Vysoká škola:  |   |
| Fakulta:  |   |
| Adresa:  |   |
| IČO:  |   |
| Fakulta zastúpená dekanom:  |   |

**Článok 1**

**Predmet zmluvy**

Predmetom tejto zmluvy je udelenie súhlasu autora diela špecifikovaného v čl. 2 tejto zmluvy nadobúdateľovi na použitie diela (ďalej len „licencia“) podľa podmienok dohodnutých v tejto zmluve.

 **Článok 2**

 **Určenie diela**

1.

|  |  |
| --- | --- |
| Druh diela:[[1]](#footnote-1))  |   |
| Iná práca (charakterizovaná ako):  |   |
| Názov diela:  |   |
| Identifikačné číslo práce vygenerované informačným systémom vysokej školy:  |   |
| Deň odovzdania diela do centrálneho registra záverečných, rigoróznych a habilitačných prác:  |   |

2. Dielo podľa odseku 1 bolo vytvorené jeho autorom, ktorým je študent vysokej školy, alebo účastník rigorózneho konania alebo habilitačného konania na vysokej škole, ktorá je nadobúdateľom licencie podľa tejto zmluvy.

**Článok 3**

**Spôsob použitia školského diela a rozsah licencie**

1. Autor udeľuje nadobúdateľovi licenciu v tomto rozsahu:

[ ]  sprístupňovanie vyhotovenej digitálnej rozmnoženiny diela na jeho webovom sídle prostredníctvom verejne prístupného elektronického katalógu akademickej knižnice bez obmedzenia **bez zbytočného odkladu** po účinnom udelení súhlasu, vrátane práva poskytnúť sublicenciu tretej osobe na študijné, vedecké, vzdelávacie a informačné účely,

[ ]  sprístupňovanie vyhotovenej digitálnej rozmnoženiny diela na jeho webovom sídle prostredníctvom verejne prístupného elektronického katalógu akademickej knižnice **po uplynutí ... rokov** po uzavretí tejto zmluvy **bez obmedzenia**, vrátane práva poskytnúť sublicenciu tretej osobe na študijné, vedecké, vzdelávacie a informačné účely,

[ ]  sprístupňovanie vyhotovenej digitálnej rozmnoženiny diela na jeho webovom sídle prostredníctvom verejne prístupného elektronického katalógu akademickej knižnice **po uplynutí ... rokov** po uzavretí tejto zmluvy **len používateľom v rámci vysokej školy** (kontrola prístupu na základe IP adries počítačov alebo prostredníctvom mena a hesla), vrátane práva poskytnúť sublicenciu tretej osobe na študijné, vedecké, vzdelávacie a informačné účely,

[ ]  sprístupňovanie digitálnej rozmnoženiny diela prostredníctvom akademickej knižnice na študijné, vedecké, vzdelávacie a informačné účely **len používateľom v rámci vysokej školy** (kontrola prístupu na základe IP adries počítačov alebo prostredníctvom mena a hesla)

[ ]  sprístupňovanie len anotácie a abstraktov diela, kontaktov, ak autor nesúhlasí so zverejnením celého textu. Autor môže uviesť kontaktné údaje (ako nepovinné):

|  |  |
| --- | --- |
| Telefón:  |  e-mail:  |

1. Licencia udelená autorom nadobúdateľovi podľa tejto zmluvy je nevýhradná.
2. Autor udeľuje nadobúdateľovi licenciu na dobu neurčitú v súlade s trvaním majetkových práv autora podľa § 21 autorského zákona.
3. Zánikom nadobúdateľa ako právnickej osoby, ktorej bola udelená licencia, prechádzajú práva a povinnosti z tejto zmluvy na právneho nástupcu nadobúdateľa.

**Článok 4**

**Odmena**

Autor udeľuje nadobúdateľovi licenciu bezodplatne.

**Článok 5**

**Pôvodnosť a nemeniteľnosť diela**

1. Autor vyhlasuje, že dielo vytvoril samostatnou vlastnou tvorivou činnosťou, a že dielo je pôvodné.
2. Autor garantuje, že všetky exempláre diela bez ohľadu na nosič majú identický obsah.
3. Nadobúdateľ nesmie žiadnym spôsobom zasahovať do obsahu diela.

**Článok 6**

**Záverečné ustanovenia**

1. Táto zmluva je vyhotovená v dvoch rovnopisoch, pričom po jednom vyhotovení dostane autor a príslušná akademická knižnica.

2. Táto zmluva nadobúda platnosť dňom podpisu a účinnosť po úspešnej obhajobe príslušného diela na vysokej škole.

3. Táto zmluva sa môže meniť alebo dopĺňať len písomným dodatkom podpísaným oboma zmluvnými stranami.

4. Na vzťahy, ktoré nie sú touto zmluvou upravené, sa vzťahujú všeobecne záväzné právne predpisy platné a účinné na území Slovenskej republiky, najmä ustanovenia autorského zákona, Občianskeho zákonníka a zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

5. Zmluvné strany vyhlasujú, že zmluvu uzavreli slobodne a vážne, nekonali v omyle ani v tiesni, jej obsahu porozumeli a na znak súhlasu ju vlastnoručne podpisujú.

V .......................................... dňa ................. V .......................................... dňa .................

 ......................... ..................................

 podpis autora podpis nadobúdateľa

*Príloha č. 5 Vzor vyhlásenia autora záverečnej/kvalifikačnej práce o nesprístupnení diela*

**VYHLÁSENIE O POSKYTNUTÍ DIELA BEZ MOŽNOSTI SPRÍSTUPNENIA1)**

|  |  |
| --- | --- |
| Tituly, meno a priezvisko:  |   |
| Dátum a miesto narodenia:  |   |
| Trvalý pobyt:  |   |

|  |  |
| --- | --- |
| Vysoká škola:  |   |
| Fakulta:  |   |
| Adresa:  |   |
| IČO:  |   |

|  |  |
| --- | --- |
| Druh diela:2)  |   |
| Iná práca (charakterizovaná ako):  |   |
| Názov diela:  |   |
| Identifikačné číslo práce vygenerované informačným systémom vysokej školy:  |   |
| Deň odovzdania diela do centrálneho registra záverečných, rigoróznych a habilitačných prác:  |   |

Autor vyhlasuje, že dielo poskytuje bez možnosti sprístupnenia prostredníctvom webového sídla vysokej školy z nasledovných dôvodov:

[ ]  dielo bolo vytvorené na základe zmluvy s inou právnickou osobou,

[ ]  obsah (alebo časť obsahu) diela je v konaní na prihlášku patentu/vynálezu,

[ ]  iný závažný dôvod:

Zdôvodnenie:

Týmto nie je dotknuté sprístupnenie diela prostredníctvom centrálneho registra záverečných, rigoróznych a habilitačných prác podľa osobitného predpisu.3)

 V .......................................... dňa ................. V .......................................... dňa .................

 ......................... .....................................................

 podpis autora meno, priezvisko a podpis

 vedúceho školiaceho pracoviska

Vysvetlenie:

1) vypisuje sa len vtedy, ak autor alebo školiteľ nesúhlasí so zverejnením práce.

2) bakalárska práca, diplomová práca, dizertačná práca; rigorózna práca, habilitačná práca.

3) § 63 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

*Príloha č. 6 Vzor analytického listu k záverečnej práci*

## ANALYTICKÝ LIST ZÁVEREČNEJ/KVALIFIKAČNEJ PRÁCE

|  |  |
| --- | --- |
| **Autor:**  | Meno a Priezvisko  |
| **Názov práce:**  |  |
| **Podnázov práce:**  |   |
| **K**ľ**ú**č**ové slová v SJ:**  | kľúčové slová (3 - 5)  |
| **Jazyk práce:**  | slovenský, český...  |
| **Typ práce:**  | Bakalárska práca, Diplomová práca, .....  |
| **Po**č**et strán:**  | končí poslednou číslovanou stranou vrátane príloh |
| **Po**č**et príloh:**  | ak sa v práci nachádzajú |
| **Nadobúdaný titul:**  | Bakalár (Bc.), Magister (Mgr.) .....  |
| **Vysoká škola:** **Školiace pracovisko:**  | Vysoká škola zdravotníctva a sociálnej práce sv. Alžbety v Bratislave, n. o.  |
| **Študijný program:**  | Názov študijného programu  |
| **Mesto:**  | Bratislava/Prešov a pod.  |
| **Školiteľ práce:**  | Titul. Meno a Priezvisko, Hodnosť  |
| **Dátum odovzdania:**  | DD. MM. RRRR (napr. 28. 02. 2024)  |
| **Dátum obhajoby:**  | DD. MM. RRRR (napr. 18. 05. 2024)  |
| **Názov práce v AJ:**  |   |
| **Podnázov práce v AJ**:  |   |
| **K**ľ**ú**č**ové slová v AJ:**  | Kľúčové slová  |

 *Príloha č. 7 Vzor zoznamu použitej literatúry podľa ISO 690 a ISO 690-2*

**Vzor zoznamu použitej literatúry**

podľa ISO 690 a ISO 690-2

* + 1. **Knihy / Monografie**

*Prvky popisu:*

Autor. rok vydania. *Názov : podnázov (nepovinný).* Poradie vydania. Miesto vydania : Vydavateľ, rok vydania. Rozsah strán. ISBN.

Ak sú dvaja a traja autori oddeľujú sa pomlčkou. Ak je viac autorov ako traja uvedie sa prvý autor a skratka a kol. alebo et al. ak je to zahraničné dielo. Prvé vydanie sa v zozname použitej literatúry nemusí uvádzať.

*Príklady:*

OLÁH, M. 2005. *Sociálnoprávna ochrana detí.* 1. vyd. Prešov : Prešovská univerzita, Pravoslávna bohoslovecká fakulta, 2005. 206 s. ISBN 80-8068-349-2.

MATOUŠEK, O. – KODYMOVÁ, P – KOLÁČKOVÁ, J. (eds.) 2005. *Sociální práce v praxi.* Praha : Portál, 2005. 352 s. ISBN 80-7367-002-X.

PÁPEŽSKÁ RADA PRE RODINU. 1996. *Ľudská sexualita.* 1. vyd. Trnava : Spolok sv. Vojtecha, 1996. 126 s. ISBN 80-7162-163-3.

*Sväté písmo*. 1. vyd. Trnava : Spolok sv. Vojtecha, 1996. 2623 s. ISBN 80-7162-152-8.

1. **Článok v časopise**

*Prvky popisu:*

Autor. rok vydania. Názov. In *Názov zdrojového dokumentu (noviny, časopisy)*. ISSN, rok, ročník, číslo zväzku, rozsah strán (strana od-do).

*Príklady:*

ČÍRTKOVÁ, L. 2006. Domácí násilí: Fakta a paradoxy. In *Sociálna práca.* ISSN 1213-6204, 2006, 2/2006, s. 54-67.

ONDREJKOVIČ, P. 2007. Koncepcia prevencie drogových závislostí. In *Sociálna prevencia*. ISSN 1336-9679, 2007, roč. II., č. 3, s. 14-19.

1. **Článok zo zborníka a monografie**

*Prvky popisu:*

Autor. rok vydania. Názov článku. In *Názov zborníka*. Miesto vydania : Vydavateľ, rok vydania. ISBN, rozsah strán (strana od-do).

*Príklady:*

KOZOŇ, A. 2009. Morálne aspekty bezpečnosti jedinca a spoločnosti v sociálnej a ekonomickej núdzi. In *Sociálna a ekonomická núdza – bezpečnosť jedinca a spoločnosti. Zborník príspevkov.* Bratislava : VŠZaSP sv. Alžbety, 2009. ISBN 978-8089271-63-4, s. 23-30.

KOVAČIKOVÁ, D. 2003. Vybrané kapitoly z dejín sociálnej práce. In TOKÁROVÁ, A. a kol. *Sociálna práca*. 2. vyd. Prešov : FF Prešovskej univerzity, 2003. ISBN 80-9683675-7, s. 80-154.

1. **Elektronické dokumenty - monografie**

*Prvky popisu:*

Autor. rok vydania. *Názov* [Druh nosiča]. Vydanie. Miesto vydania : Vydavateľ, dátum vydania. Dátum aktualizácie. [Dátum citovania]. Dostupnosť a prístup. ISBN.

*Príklad:*

JURČOVÁ, D. 2005. *Slovník demografických pojmov*. [online]. Bratislava : Inštitút informatiky a štatistiky, apríl 2005. [citované 2007-10-30]. Dostupné na internete: <http://www.infostat.sk/vdc/pdf/slovnik\_2verdd.pdf >. ISBN 80-85659-40-9.

1. **Články v elektronických časopisoch a iné príspevky**

*Prvky popisu:*

Autor. rok vydania. Názov. In *Názov časopisu*. [Druh nosiča]. rok vydania, ročník, číslo [dátum citovania]. Dostupnosť a prístup. ISSN.

*Príklady:*

HOCHELOVÁ, M. 2007. Rizikové správanie detí a mládeže. In *Sociálna prevencia*. [online]. II. roč. č. 1/2007. [citované 2007-10-10]. s. 14-18. Dostupné na internete: <http://www.infodrogy.sk/drogyUserFiles/File/IVB\_Kmiminalita\_1\_2007\_zelene.pdf>. ISSN 1336-9679.

REPKOVÁ, K. 2004. Boj proti chudobe a sociálnemu vylúčeniu a občania so zdravotným postihnutím. In *Chudoba a sociálna exklúzia/inklúzia: Skupiny najviac ohrozené sociálnou exklúziou a námety na riešenie/prevenciu.* [online]. Bratislava : Stredisko pre štúdium práce a rodiny, december 2004. [citované 2010-02-08]. s. 71-99. Dostupné na internete: <http://www.sspr.gov.sk/texty/File/pdf/2004/rodina/Chudoba.pdf>.

ROVNÝ, I. [s. a.]. *Verejné zdravotníctvo a stratégia jeho rozvoja.* [online]. [citované 201001-15]. 20 s. Dostupné na internete: <http://www.instasa.sk/index\_files/dokument/asa\_dikusForum/konferencia\_reduta/publikacia/4a.pdf>.

Umelá inteligencia, ChatGPT 2023. Co je plagiat? [vytvorené na pokyn V. Kozoňa, 27.12.2023]. <https://chat.openai.com/c/f3dad4a5-bb82-45fd-a099-67b195e9cb8e>.

1. **Príspevok v zborníku na CD-ROM**

*Prvky popisu:*

Autor. rok vydania. Názov. In *Názov zborníka* [Druh nosiča]. Miesto vydania : Vydavateľ, rok vydania, rozsah strán (strana od-do). ISBN.

*Príklad:*

ZEMÁNEK, P. 2001. The machines for "green works" in vineyards and their economical evaluation. In *9th International Conference : proceedings. Vol. 2. Fruit Growing and viticulture* [CD-ROM]. Lednice : Mendel University of Agriculture and Forestry, 2001, p. 262-268. ISBN 80-7157-524-0.

1. **Vedecko-kvalifikačné práce**

*Prvky popisu:*

Autor. rok vydania. *Názov práce* :označenie druhu práce (záverečná, kvalifikačná).Miesto vydania : Názov vysokej školy, rok vydania. Rozsah strán.

*Príklad:*

PODARENÁ, A. 2010. *Domáce násilie voči seniorom* : dizertačná práca. Bratislava : VŠZaSP sv. Alžbety, 2010. 149 s.

1. **Výskumné správy**

*Prvky popisu:*

Autor. rok vydania. *Názov práce* : druh správy (VEGA, priebežná správa). Miesto vydania : Názov inštitúcie, rok vydania. Rozsah strán.

*Príklad:*

BAUMGARTNER, J. a kol. 1998. *Ochrana a udržiavanie genofondu zvierat, šľachtenie zvierat* : výskumná správa. Nitra : VÚŽV, 1998. 78 s.

1. **Normy**

*Popis prvku:*

Označenie a číslo normy: rok vydania (nie rok schválenia, alebo účinnosti) : Názov normy.

*Príklad:*

STN ISO 690:1998 : Dokumentácia – Bibliografické odkazy – Obsah, forma a štruktúra.

1. **Zákony**

*Príklady:*

Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov.

Zákon č. 448/2008 Z. z. o sociálnych službách a o zmene a doplnení zákona č. 455/1991 Zb.

o živnostenskom podnikaní (živnostenský zákon) v znení neskorších predpisov.

*Príloha č. 8 Vzor licenčnej zmluvy o použití záverečnej, rigoróznej, habilitačnej práce*

### LICENČNÁ ZMLUVA O POUŽITÍ ZÁVEREČNEJ 1), RIGORÓZNEJ 1), HABILITAČNEJ 1) PRÁCE

uzatvorená podľa § 65 zákona č. 185/2015 Z. z. o autorskom zákone a § 63 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon)

medzi

|  |  |
| --- | --- |
| Titul, meno a priezvisko:  |   |
| Dátum a miesto narodenia:  |   |
| Trvalý pobyt:  |   |

(ďalej len „autor“)

 **a**

|  |  |
| --- | --- |
| Slovenskou republikou zastúpenou vysokou školou:  | **Vysoká škola zdravotníctva a sociálnej práce sv. Alžbety** **v Bratislave, n. o., Námestie 1. mája č. 1, Bratislava**  |
| Zastúpená  |  |
| Školiace pracovisko:  |   |
| Adresa:  |   |
| IČO:  |   |

(ďalej len „používateľ“ alebo „nadobúdateľ“)

**Článok 1**

**Predmet zmluvy**

Predmetom tejto zmluvy je udelenie súhlasu autora používateľovi na použitie diela špecifikovaného v čl. 2 tejto zmluvy (ďalej len „licencia“) podľa podmienok dohodnutých v tejto zmluve.

**Článok 2**

**Špecifikácia diela**

|  |  |
| --- | --- |
| Názov diela:  |   |
| Druh diela (záverečná, rigorózna, habilitačná práca):  |   |
| Ak ide o záverečnú prácu jej druh: (bakalárska, diplomová, dizertačná práca)  |   |
| Číslo študijného odboru2):  |   |
| Názov študijného odboru:  |   |
| Identifikačné číslo práce vygenerované informačným systémom VŠZaSP:  |   |

2. Školské dielo podľa odseku 1 bolo vytvorené jeho autorom - študentom vysokej školy, ktorá je nadobúdateľom licencie podľa tejto zmluvy. Vytvorením školského diela boli splnené študijné povinností autora vyplývajúce z jeho právneho vzťahu k nadobúdateľovi v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

**Článok 3**

**Spôsob použitia diela a rozsah licencie**

(1) Autor súhlasí so zverejnením diela a udeľuje používateľovi súhlas na sprístupňovanie digitálnej rozmnoženiny diela verejnosti spôsobom umožňujúcim hromadný prístup3), a to len prostredníctvom centrálneho registra záverečných, rigoróznych a habilitačných prác (ďalej len „register“).

(2) Používateľ je oprávnený dielo po jeho zaradení do registra sprístupniť verejnosti

[ ]  najskôr po uplynutí [ ]  mesiacov4) odo dňa registrácie diela, [ ]  bez odkladnej lehoty.

(3) Používateľ je oprávnený dielo sprístupniť verejnosti

[ ]  len s použitím, [ ]  aj bez použitia takých technologických opatrení, ktoré zabránia verejnosti dielo trvalo ukladať na pamäťové médium alebo ho tlačiť.

(4) Licencia udelená autorom používateľovi podľa tejto zmluvy je nevýhradná a v územne neobmedzenom rozsahu.

(5) Autor udeľuje používateľovi licenciu na dobu 70 rokov odo dňa registrácie diela v registri.

**Článok 4**

**Odmena**

Autor udeľuje nadobúdateľovi licenciu bezodplatne.

**Článok 5**

**Záverečné ustanovenia**

(1) Táto zmluva je uzatvorená písomne a vyhotovená

[ ]  v dvoch listinných vyhotoveniach, z toho jedno pre každú zmluvnú stranu,

[ ]  v elektronickej podobe v informačnom systéme vysokej školy.

(2) Táto zmluva nadobúda platnosť a účinnosť dňom podpísania oboma stranami; podpísaním sa rozumie aj nahradenie podpisu mechanickým prostriedkom. Táto zmluva stráca účinnosť dňom, keď prevádzkovateľ registra natrvalo zastaví sprístupňovanie diela verejnosti podľa § 63 ods. 12 zákona. Ak sa stane niektoré z ustanovení tejto zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatných zmluvných dojednaní.

(3) Zmluvné strany vyhlasujú, že zmluvu uzavreli slobodne a vážne, nekonali v omyle ani v tiesni, jej obsahu porozumeli a na znak súhlasu ju podpisujú vlastnoručne, mechanickým prostriedkom5).

 V .......................................... dňa ................. V .......................................... dňa .................

 ......................... ..............................................................

 podpis autora podpis používateľa/nadobúdateľa

 zastúpený rektorom, prípadne ním

 poverenou osobou

Vysvetlenie:

1. Nehodiace sa preškrtnite.
2. Prvé štvorčíslie kódu podľa vyhlášky Štatistického úradu Slovenskej republiky č. 114/2011 Z. z., ktorou sa vydáva Štatistická klasifikácia odborov vzdelania.
3. § 4 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Celé číslo od 1 do 12; so súhlasom rektora, prípadne dekana od 13 do 36. 5) § 40 ods. 2 Občianskeho zákonníka.

*Príloha č. 9* *Vzor licenčnej zmluvy o použití posudku k záverečnej, rigoróznej, habilitačnej práci*

**LICENČNÁ ZMLUVA O POUŽITÍ POSUDKU k ZÁVEREČNEJ1), RIGORÓZNEJ1), HABILITAČNEJ1) PRÁCI**

uzatvorená podľa § 65 zákona č. 185/2015 Z. z. o autorskom zákone a § 63 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov

**medzi**

|  |  |
| --- | --- |
| Titul, meno a priezvisko:  |   |
| Dátum a miesto narodenia:  |   |
| Trvalý pobyt:  |   |

vzťah k práci:

[ ]  oponent,

[ ]  školiteľ,

[ ]  vedúci záverečnej práce alebo rigoróznej práce,

[ ]  recenzent,

[ ]  iná osoba

(ďalej len „autor posudku“)

**a**

|  |  |
| --- | --- |
| Slovenskou republikou zastúpenou vysokou školou:  | **Vysoká škola zdravotníctva a sociálnej práce sv. Alžbety v Bratislave, n. o., Námestie 1. mája č. 1, Bratislava**  |
| Zastúpená  |  |
| Adresa:  |   |
| IČO:  |   |

(ďalej len „používateľ“ alebo „nadobúdateľ“)

**Článok 1**

**Predmet zmluvy**

 Predmetom tejto zmluvy je udelenie súhlasu autora posudku používateľovi na použitie diela špecifikovaného v čl. 2 tejto zmluvy (ďalej len „licencia“) podľa podmienok dohodnutých v tejto zmluve.

**Článok 2**

**Špecifikácia diela**

 Posudok k

[ ]  záverečnej práci,

[ ]  rigoróznej práci, [ ]  habilitačnej práci s názvom:

Ak ide o záverečnú prácu, jej druh:

[ ]  bakalárska práca,

[ ]  diplomová práca,

[ ]  dizertačná práca.

Meno a priezvisko autora práce:

Názov študijného odboru:

Číslo študijného odboru2):

Identifikačné číslo práce vygenerované informačným systémom vysokej školy:

**Článok 3**

**Spôsob použitia diela a rozsah licencie**

(1) Autor posudku súhlasí so zverejnením diela a udeľuje používateľovi súhlas na sprístupňovanie digitálnej rozmnoženiny diela spôsobom umožňujúcim hromadný prístup, a to prostredníctvom centrálneho registra záverečných, rigoróznych a habilitačných prác (ďalej len „register“).

(2) Používateľ je oprávnený po zaradení diela do registra sprístupniť dielo verejnosti najskôr v deň sprístupnenia záverečnej, rigoróznej alebo habilitačnej práce, ku ktorej sa dielo vzťahuje.

(3) Používateľ je oprávnený dielo sprístupniť verejnosti

 [ ]  len s použitím,

 [ ]  aj bez použitia takých technologických opatrení, ktoré zabránia verejnosti dielo trvalo ukladať na pamäťové médium alebo ho tlačiť.

(4) Licencia udelená autorom posudku používateľovi podľa tejto zmluvy je nevýhradná a v územne neobmedzenom rozsahu.

(5) Autor posudku udeľuje používateľovi licenciu na dobu 70 rokov odo dňa registrácie práce, ku ktorej sa dielo vzťahuje v centrálnom registri záverečných, rigoróznych a habilitačných prác.

**Článok 4**

**Odmena**

Autor posudku udeľuje nadobúdateľovi licenciu bezodplatne.

**Článok 5**

**Záverečné ustanovenia**

(1) Táto zmluva je uzatvorená písomne a vyhotovená

 [ ]  v dvoch listinných vyhotoveniach, z toho jedno pre každú zmluvnú stranu,

 [ ]  v elektronickej podobe v informačnom systéme vysokej školy.

(2) Táto zmluva nadobúda platnosť a účinnosť dňom podpísania oboma stranami; podpísaním sa rozumie aj nahradenie podpisu mechanickým prostriedkom. Ak sa stane niektoré z ustanovení tejto zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatných zmluvných dojednaní.

(3) Zmluvné strany vyhlasujú, že zmluvu uzavreli slobodne a vážne, nekonali v omyle ani v tiesni, jej obsahu porozumeli a na znak súhlasu ju podpisujú vlastnoručne, mechanickým prostriedkom1).

 V .......................................... dňa ................. V .......................................... dňa .................

 ......................... ..............................................................

 podpis autora podpis používateľa/nadobúdateľa

 zastúpený rektorom, prípadne ním

 poverenou osobou

Vysvetlenie:

1. Nehodiace sa preškrtnite.
2. Prvé štvorčíslie kódu podľa vyhlášky Štatistického úradu Slovenskej republiky č. 114/2011 Z. z., ktorou sa vydáva Štatistická klasifikácia odborov vzdelania.

*Príloha č. 10 Čestné vyhlásenie o vydaní záverečnej, rigoróznej alebo habilitačnej práce v rámci periodickej alebo neperiodickej publikácie*

**ČESTNÉ VYHLÁSENIE O VYDANÍ ZÁVEREČNEJ PRÁCE, RIGORÓZNEJ PRÁCE**

### ALEBO HABILITAČNEJ PRÁCE V RÁMCI PERIODICKEJ ALEBO NEPERIODICKEJ PUBLIKÁCIE

Meno a priezvisko:

Dátum a miesto narodenia:

Trvalý pobyt:

Vysoká škola:

Fakulta:

Týmto čestne vyhlasujem, že

[ ]  záverečná práca

[ ]  bakalárska

[ ]  diplomová

[ ]  dizertačná

[ ]  rigorózna práca

[ ]  habilitačná práca

s názvom:

ktorej som autorom, bola

[ ]  pred zaslaním

[ ]  po zaslaní do centrálneho registra záverečných, rigoróznych a habilitačných prác publikovaná

[ ]  v celom rozsahu

[ ]  sčasti ako

[ ]  periodická publikácia

s názvom:

vydavateľ:

ISSN:

číslo seriálu, v rámci ktorého došlo k vydaniu práce:

[ ]  neperiodická publikácia

vydavateľ:

rok vydania: náklad vydania: ISBN:

Ak bola publikovaná iba časť práce, uvádzam čísla strán pdf dokumentu odovzdaného do informačného systému vysokej školy, ktoré boli publikované:

V .................................................... dňa ............................. ............................................

 podpis autora

*Príloha č. 11 – Prihláška na štátnu záverečnú skúšku*

**VYSOKÁ ŠKOLA ZDRAVOTNÍCTVA A SOCIÁLNEJ PRÁCE SV. ALŽBETY**

**V BRATISLAVE, N. O.**

### *PRIHLÁŠKA NA ŠTÁTNU SKÚŠKU*

v akademickom roku: ......................

####  [ ]  bakalárskeho stupňa štúdia [ ]  magisterského stupňa štúdia

Priezvisko:

Meno:

Študijný odbor:

Špecializácia:

Názov záverečnej práce:

Školiteľ záverečnej práce:

Oponent záverečnej práce (doplní katedra, pracovisko):

Názov katedry (pracoviska), na ktorej bude prebiehať štátna skúška:

Termín štátnej skúšky: [ ]  riadny [ ]  opravný

Predmety štátnej skúšky

Povinné: 1. Obhajoba ..................................... práce.

1. ...............................................................................
2. ...............................................................................
3. ...............................................................................

Voliteľné: 1. ..............................................................

 2. ..............................................................

V .......................................... dňa: ..................................................

 podpis študenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POTVRDÍ KATEDRA (PRACOVISKO)**

**Podmienky pre vykonanie štátnej skúšky boli splnené dňa:** .................................

 **Asistentka katedry (pracoviska), meno:** ......................................

 podpis a pečiatka:............................

**Predkladatelia schválenej novelizovanej smernice dňa 21. 2. 2024:**

prof. PaedDr. Miroslav Paľun, PhD.

Dr. h. c. prof. JUDr. Vojtech Tkáč, PhD.

Dr. h. c. prof. PhDr. Vlastimil Kozoň, PhD.

prof. PhDr. Ľubica Libová, PhD.

prof. MUDr. Mariana Mrázová, PhD.

doc. PhDr. Zlata Ondrušová, PhD.

doc. PhDr. František Radi, PhD.

doc. PhDr. Katarína Bundzelová, PhD.

Mgr. Soňa Rossi, PhD,

PhDr. Eva Vršková

Ing. Lucia Kimpanová

PhDr. Eva Razzouková

prof. PhDr. Michal Oláh, PhD.

1. ) bakalárska práca, diplomová práca, dizertačná práca, rigorózna práca, habilitačná práca [↑](#footnote-ref-1)